|  |  |
| --- | --- |
| Analiza stanja sustava civilne zaštite2018.g. | OPĆINA BRESTOVAC |

Temeljem članka 17. Stavak 1. Zakona o sustavu civilne zaštite (Narodne novine 82/15 ), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 49/17 i članka 30. Statuta općine Brestovac (Službeni glasnik Općine Brestovac broj 2/2018), a na prijedlog Općinskog načelnika Općine Brestovac, Općinsko vijeće općine Brestovac na 13. sjednici općinskog vijeća održanoj dana 21.prosinca 2018.g. donijelo je:

***Analiza stanja sustava civilne zaštite za općinu Brestovac u 2018.g.***

***UVOD***

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju općine Brestovac od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Općina Brestovac dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Općina Brestovac dužna je jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.

Mjere i aktivnosti u sustavu civilne zaštite provode sljedeće operativne snage sustava civilne zaštite:

a) stožer civilne zaštite

b) operativne snage vatrogastva

c) operativne snage Hrvatskog Crvenog križa

d) operativne snage Hrvatske gorske službe spašavanja

e) udruge

f) postrojbe i povjerenici civilne zaštite

g) koordinatori na lokaciji

h) pravne osobe u sustavu civilne zaštite.

**Općinsko vijeće,** **na prijedlog općinskog načelnika, izvršava sljedeće zadaće:**

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine

– donosi procjenu rizika od velikih nesreća

– donosi odluku o određivanju pravnih osoba od interesa za sustav civilne zaštite

– donosi odluku o osnivanju postrojbi civilne zaštite

– osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

**Općinski načelnik izvršava sljedeće zadaće:**

– donosi plan djelovanja civilne zaštite

– donosi plan vježbi civilne zaštite

– priprema i dostavlja Općinskom vijeću prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite

– kod donošenja godišnjeg plana nabave u plan uključuje materijalna sredstva i opremu snaga civilne zaštite

– donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite

– odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite

– izrađuje i dostavlja općinskom vijeću prijedlog procjene rizika od velikih nesreća i redovito ažurira procjenu rizika i plan djelovanja civilne zaštite

– osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša

– osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika

– osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite

– uspostavlja vođenje evidencije stradalih osoba u velikim nesrećama i katastrofama.

Općinski načelnik koordinira djelovanje operativnih snaga sustava civilne zaštite osnovanih za područje općine Brestovac u velikim nesrećama i katastrofama uz stručnu potporu nadležnog stožera civilne zaštite.

Općinski načelnik, dužan je, osposobiti se za obavljanje poslova civilne zaštite u roku od šest mjeseci od stupanja na dužnost, prema programu osposobljavanja koji provodi Državna uprava za zaštitu i spašavanje.

***ZAKONSKE ODREDBE***

|  |  |  |
| --- | --- | --- |
| **r.br.** | **ZAKONI – PRAVILNICI - UREDBE** | **NN** |
| **1.** | **ZAKON O SUSTAVU CIVILNE ZAŠTITE**  | **82/15** |
| 2. | Pravilnik o standardnim operativnim postupcima za pružanje pomoći nižoj hijerarhijskoj razini od strane više razine sustava civilne zaštite u velikoj nesreći i katastrofi  | **37/16** |
| 3. | * Pravilnik o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite
* Ispravak Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite
 | **37/16****47/16** |
| 4. | Naputak o načinu postupanja u slučaju zlouporabe poziva na broj 112  | **37/16** |
| 5. | Pravilnik o izgledu, načinu i mjestu isticanja obavijesti o jedinstvenom europskom broju za hitne službe 112 | **38/16** |
| 6. | Pravilnik o vrstama i načinu provođenja vježbi operativnih snaga sustava civilne zaštite | **49/16** |
| 7. | Pravilnik o uvjetima koje moraju ispunjavati ovlaštene osobe za obavljanje stručnih poslova u području planiranja civilne zaštite  | **57/16** |
| 8. | Pravilnik o zemljopisno-obavijesnom sustavu državne uprave za zaštitu i spašavanja | **57/16** |
| 9. | Pravilnik o tehničkim i drugim uvjetima koje moraju ispunjavati ovlaštene osobe za ispitivanje ispravnosti tehničkih sredstava i opreme civilne zaštite | **57/16** |
| 10. | Uredba o jedinstvenim znakovima za uzbunjivanje | **61/16** |
| 11. | Pravilnik o smjernicama za izradu procjene rizika od katastrofa i velikih nesreća za područje RH i Jedinica lokalne i područne (regionalne) samouprave | **65/16** |
| 12. | Pravilnik o tehničkim zahtjevima sustava javnog uzbunjivanja stanovništva | **69/16** |
| 13. | Pravilnik o postupku uzbunjivanja stanovništva  | **69/16** |
| 14. | Pravilnik o mobilizaciji, uvjetima i načinu rada operativnih snaga sustava civilne zaštite | **69/16** |
| 15. | Pravilnik o sadržaju, obliku i načinu vođenja očevidnika inspekcijskog nadzora u sustavu civilne zaštite | **69/16** |
| 16. | Pravilnik o vrsti i postupku dodjele nagrada i priznanja Državne uprave za zaštitu i spašavanje | **75/16** |
| 17. | Pravilnik o vođenju evidencija pripadnika operativnih snaga sustava civilne zaštite | **75/16** |
| 18. | * Pravilnik o kriterijima zdravstvenih sposobnosti koje moraju ispunjavati pripadnici postrojbi civilne zaštite, kriterijima za raspoređivanje i uvjetima za imenovanje povjerenika civilne zaštite i njegovog zamjenika
* Pravilnik o izmjenama i dopunama Pravilnika o kriterijima zdravstvenih sposobnosti koje moraju ispunjavati pripadnici postrojbi civilne zaštite, kriterijima za raspoređivanje i uvjetima za imenovanje povjerenika civilne zaštite i njegovog zamjenika
 | **98/16****67/17** |
| 19. | Pravilnik o odori pripadnika operativnih snaga civilne zaštite i državnih službenika i namještenika državne uprave za zaštitu i spašavanje | **99/16** |
| 20. | Pravilnik o vođenju jedinstvene evidencije i informacijskih baza podataka o operativnim snagama, materijalnim sredstvima i opremi operativnih snaga sustava civilne zaštite | **99/16** |
| 21. | Uredba o sastavu i strukturi postrojbi civilne zaštite | **27/17** |
| 22. | Uredba o načinu i uvjetima za ostvarivanje materijalnih prava mobiliziranih pripadnika postrojbi civilne zaštite za vrijeme sudjelovanja u aktivnostima u sustavu civilne zaštite **(NN 33/17)** |  |
| 23. | Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja  | **49/17** |
| 24. | Pravilnik o načinu rada u aktivnostima radijske komunikacije za potrebe djelovanja sustava civilne zaštite u velikim nesrećama i katastrofama | **53/17** |
| 25. | Pravilnik o postupku primanja i prenošenja obavijesti ranog upozoravanja, neposredne opasnosti te davanju uputa stanovništvu | **67/17** |

1. **STANJE SUSTAVA CIVILNE ZAŠTITE**

U 2018.g. poduzeto je slijedeće:

Zbog donošenja novog Zakona o sustavu civilne zaštite kao i pod zakonskih propisa izvršena su usklađivanja sa navedenim propisima i to:

* Donesena je Procjena rizika od velikih nesreća koja je usvojena na općinskom vijeću 1.lipnja 2018.godine
* Donesen je Plan djelovanja sustava civilne zaštite,
* Donesena odluka o imenovanju stožera civilne zaštite
* Donesena odluka o imenovanju povjerenika civilne zaštite
* Donesena odluka o sastavu i strukturi postrojbe CZ
* Donesena odluka o utvrđivanju popisa potencijalnih koordinatora
* Ustrojene evidencije operativnih snaga sustava civilne zaštite
1. **CIVILNA ZAŠTITA: (stožer civilne zaštite, postrojba CZ opće namjene)**

Stožer civilne zaštite:

1. Jozo Buće, načelnik stožera civilne zaštite,

2. Tomo Vrhovac, zamjenik načelnika stožera civilne zaštite,

3. Alen Ugrin, član (vatrogasni zapovjednik),

4. Krešimir Klarić, član Stožera za komunalne djelatnosti,

5 .Goran Matijević, član (predstavnik Policijske uprave ),

6. Boris Horvat, član ( predstavnik DUZS-a, PU za zaštitu i spašavanje ),

7. Marko Martinčić,član (predstavnik Doma zdravlja Požega),

8. Miroslav Zelenika, član Stožera (predstavnik Gradskog društva crvenog križa Požega),

9. Josip Kraker, član Stožera (predstavnik HGSS).

* 1. **Postrojba civilne zaštite opće namjene**

Sukladno Procjeni rizika i Planu djelovanja sustava civilne zaštite ustrojen je postrojba civilne zaštite opće namjene koji broji 18 obveznika.

Postrojbe i njen ustroj kako je prikazano u narednom grafičkom prikazu.

*Upravljačka skupina (2)*

zapovjednik Postrojbe

zamjenik zapovjednika /pomoćnik za logistiku

*1.Operativna skupina (8)*

voditelj skupine (1)

zamijenik voditelja/ član (1)

članovi (6)

*2.Operativna skupina (8)*

voditelj skupine (1)

zamjenik voditelja/ član (1)

članovi (6)

* 1. **Povjerenici civilne zaštite**

|  |  |  |  |
| --- | --- | --- | --- |
| Red. broj | Područje nadležnostiMjesni odbor/naselje/ulica | Povjerenik civilne zaštite (ime prezime,adresa) | Zamjenik povjerenika civilne zaštite (ime prezime,adresa) |
| 1 | Brestovac,ulice Stari Brestovac,Dolački put | Ivan Đurčević,Stari Brestovac 88 | Josip Sinčić,Stari Brestovac 80K |
| 2 | Brestovac,ulice:Požeška, Mlinska,Baruna Trenka | Kristijan Jekić,Baruna Trenka 13 | Marijan Bek ,Stari Brestovac 4 |
| 3 | Nurkovac | Zvonko Rodić,Nurkovac 18 | Šandor Balog,Nurkovac 40  |
| 4 | Završje | Vlatko Pavlović D.Cesarića 32A,Završje | Zoran Bošnjak, Novljanski put 12,Završje  |
| 5 | Dolac | Ivan Jurić,Dolac 72 | Mato Ferić,Dolac 76 |
| 6 | Daranovci | Karlo Markanjević, Daranovci 48 | Željko KovačevićDaranovci 50 |
| 7 | Zakorenje | Zvonko Gagić,Zakorenje 24 | Branko Gagić,Zakorenje 70 |
| 8 | Donji Gučani,Gornji Gučani, Busnovi | Tomo Vrhovac,D.Gučani 10  | Tomo Garić,D.Gučani 16  |
| 9 | Ivandol,Oblakovac,Vučjak Čečavački,Jeminovac, Šnjegavić,Čečavac,Ruševac | Stjepan Pustajić,Ivandol 28 | Ivan Tomić,Ivandol 64 |
| 10 | Jaguplije | Domagoj StojakovićJaguplije 9 | Josip GalganJaguplije 1 |
| 11 | Skenderovci,Brđani,Perenci | Zdenko Petrović, Skenderovci 38 | Borislav Trninić, Perenci 10 |
| 12 | VilićSelo,Boričevci,Žigerovci | Bojan Petrović, Vilić Selo 18 | Goran Mandić, Vilić Selo 35 |
| 13 | Pavlovci | Jozo Ilić, Pavlovci 26 | Vjekoslav Majer,Pavlovci 56 |
| 14 | Deževci,Kujnik,Pasikovci, Koprivna,Rasna, Podsreće, Crljenci,Vranić, Sloboština | Pavo Ilić,Deževci 25 | Damir Rosipal,Deževci 44 |
| 15 | Orljavac,Mijači,Kamenska, Kamenski Šeovci,Kamenski Vučjak,Amatovci,Sažije, Striježevica,Bogdašić,Kruševo,Mihajlije,Mrkoplje,Šušnjari, Novo Zvečevo | Siniša Dragaš,Orljavac 48 | Bešlić Saša,Orljavac 35 |

1. **PREVENTIVA**

Analiza sustava civilne zaštite Općine Brestovac odvija se kroz područje preventive i reagiranja, a ocjenjuje se tabličnim prikazom spremnosti sustava civilne zaštite i zaključcima. Način ocjenjivanja provesti će se izračunavanjem postotka pozitivnih odgovora u primjeni preventivnih mjera i u području reagiranja na sljedeći način:

* 0 – 25 % – ocjena 4 vrlo niska spremnost,
* 26 – 50 % – ocjena 3 niska spremnost,
* 51 – 75 % – ocjena 2 – visoka spremnost,
* 76 – 100 % – ocjena 1 – vrlo visoka spremnost.

***3.1. Područje preventive***

**3.1.1. Usvojenost strategija, normativne uređenosti te izrađenosti procjena i planova od značaja za sustav civilne zaštite**

Općina Brestovac je svibnja 2011. godine, u skladu s tada važećim propisima usvojila Procjenu ugroženosti stanovništva, materijalnih, kulturnih dobara i okoliša, Plan zaštite i spašavanja za područje i Plan civilne zaštite. Sukladno navedenom Zakonu o sustavu civilne zaštite (NN 82/15.) osnovana je postrojba civilne zaštite opće namjene i imenovani su povjerenici civilne zaštite. Izrađen je i usvojen godišnji plan razvoja sustava i smjernice za razvoj sustava za četverogodišnje razdoblje te je analizirano stanje sustava u prethodnom razdoblju. Određeni su objekti za sklanjanje i voditelji istih. U Proračunu je potrebno predvidjeti financijska sredstva za razvoj i podizanje sustava civilne zaštite na višu razinu. U području usvojenosti strategija, normativne uređenosti i izrađenosti planskih dokumenata potrebno je donijeti Plan djelovanja civilne zaštite i Standardne operativne postupke za djelovanje gotovih snaga kod brzo narastajućih prijetnji, posebno za dobrovoljna vatrogasna društva na području Općine. U skladu s navedenim, stanje strategije, normativnog uređenja i planova civilne zaštite ocjenjeno je ocjenom 2 –visoka spremnost.

**3.1.2. Sustav ranog upozoravanja**

Općina Brestovac razmjenjuje podatke s Područnim uredom za zaštitu i spašavanje Požega te će jedna i druga strana biti pravovremeno obavještena o nastupanju prijetnje koja može izazvati veliku nesreću. Vatrogasne postrojbe s područja Općine obavještavaju izvršno tijelo o intervencijama, posebno o onima koje uključuju opasne tvari. U općini Brestovac naselja u kojima djeluju DVD-ovi su pokrivena sirenama kojima se može objaviti nastupanje opće opasnosti. Procjenom ugroženosti stanovništva, materijalnih, kulturnih dobara i okoliša svi bitni sudionici sustava civilne zaštite Općine su upoznati s područjima koja mogu biti zahvaćena brzo narastajućim ugrozama velikom nesrećom od bujica. U Općini Brestovac nema područja koja mogu biti zahvaćena brzo narastajućim ugrozama od velikih nesreća od tehničko tehnoloških ugrožavanja opasnim tvarima. Kako bi se stanje sustava civilne zaštite u segmentu ranog upozoravanja podiglo na višu razinu potrebno je organizirati edukacije i ukazati lokalnom stanovništvu na posljedice velikih nesreća i upoznati ih s načinom provedbe samozaštite i organizirane zaštite. U skladu s navedenim, stanje sustava ranog upozoravanja ocjenjeno je ocjenom 3 – niska spremnost.

**3.1.3. Stanje svijesti pojedinaca i odgovornih tijela**

Nakon izrade i donošenja Procjene ugroženosti stanovništva, materijalnih, kulturnih dobara i okoliša predstavničko tijelo Općine i Stožer su raspravljali o prioritetnim prijetnjama, područjima ugrožavanja, posljedicama koje mogu navedene prijetnje izazvati te su razmatrali mjere odgovora na iste, visinu troškova, podizanje svijesti stanovništva kao i visinu troškova potrebnih za sanaciju stanja ugroženog područja. Da bi se stanje svijesti podiglo na višu razinu potrebno organizirati edukacije, upoznati lokalno stanovništvo s mogućim posljedicama neželjenih događaja kao i načinu samozaštite. U objektima u kojima se okuplja veći broj osoba (u prvom redu osnovna škola) potrebno je provesti raspravu o prijetnjama, o načinima kolektivne zaštite i samozaštite prisutnih osoba. Izuzetno je bitno da dobrovoljna vatrogasna društva na području Općine izrade standardne operativne postupke za svaku brzo djelujuću prijetnju koja može uzrokovati veliku nesreću. Procjena rizika od velikih nesreća Općina Brestovac 126 Da bi se stanje svijesti pojedinaca bitnih za učinkovito djelovanja sustava civilne zaštite podiglo na razinu koja jamči sigurnost lokalnog stanovništva, potrebno je održavati sastanke s liječničkim ekipama, povjerenicima civilne zaštite, voditeljima objekata namijenjenih za sklanjanje, a posebno s pripadnicima tima civilne zaštite opće namjene i upoznavati ih, odnosno unapređivati njihovo znanje o načinima djelovanja prijetnji, njihovim ulogama u reagiranju na prijetnju kao i o načinu samozaštite od iste. U skladu s navedenim stanje svijesti pojedinaca i odgovornih tijela ocjenjeno je ocjenom 3 – niska spremnost.

**3.1.4. Ocjena stanja prostornog planiranja, izrade prostornih i urbanističkih planova razvoja, planskog korištenja zemljišta**

Općinsko vijeće Općine Brestovac je usvojilo Prostorni plan kojim su definirane poljoprivredne površine, šumska područja, način zaštite od otvorenih vodenih tijela te se isti redovno ažurira. Pri izradi Procjene ugroženosti stanovništva, materijalnih, kulturnih dobara i okoliša izrađeni su posebni zahtjevi zaštite i spašavanja u dokumentima prostornog uređenja u kojima su propisani uvjeti koji osiguravaju povećanu otpornost izgrađenih građevina na prioritetne prijetnje. U planovima je potrebno naglasiti u kojim područjima zaštita nije djelotvorna (područja s teškim posljedicama kod tehničko-tehnološke nesreće) te ih treba izostaviti kao građevinske zone u urbanističkim planovima naselja i gospodarstva. Također je potrebno ustanoviti evidenciju o broju nelegalnih objekata u područjima prioritetnih ugrožavanja koji imaju dvojbenu otpornost na posljedice djelovanja tih prijetnji. U skladu s navedenim stanje prostornog planiranja, izrade prostornih i urbanističkih planova i planskog korištenja poljoprivrednog zemljišta ocjenjeno je ocjenom 3 – niska spremnost.

**3.1.5. Ocjena fiskalne situacije i njene perspektive**

Općina Brestovac je u svom Proračunu nije predvidjela financijska sredstva za realizaciju preventivnih mjera, sredstva za razvoj, opremanje i osposobljavanje snaga civilne zaštite, te za tekuće donacije operativnim snagama civilne zaštite na području Općine.U sljedećem proračunskom razdoblju Općina Brestovac bi trebala predvidjeti financijska sredstva za provedbu preventivnih mjera i mjera reagiranja u slučaju prijetnje velikom nesrećom, te eventualni povrat u funkciju ugroženog područja. Sukladno navedenom stanje fiskalnih kapaciteta Općine i financijske perspektive za razvoj sustava civilne zaštite ocjenjeno je ocjenom 4 – vrlo niska spremnost.

**3.1.6. Ocjena baze podataka**

Općina Brestovac je ustrojila bazu podataka o pripadnicima operativnih snaga s područja Općine. Vodi se evidencija o elementarnim nepogodama i nastalim štetama uslijed navedenih elementarnih nepogoda. Potrebno je ustrojiti i voditi bazu podataka o otkazima kritične infrastrukture na području Općine. U skladu s navedenim stanje baze podataka ocjenjeno je ocjenom 2 – visoka spremnost.

**7.1.7. Zbirna ocjena spremnosti samouprave u području preventive**

Prema ocjeni pojedinih kategorija spremnosti Općine Brestovac donosi se konačna ocjena u pogledu preventivnih mjera glede suočavanja s prioritetnim rizicima od velike nesreće. Zbirna ocjena je srednja vrijednost ocijenjenih kategorija (što iznosi 2,83) zaokružena na najbliži cijeli broj te je konačna ocjena spremnosti Općine Brestovac u području preventive: 3 – niska spremnost.

***3.2. Područje reagiranja***

**3.2.1. Spremnost odgovornih i upravljački kapaciteta**

Načelnik Općine Brestovac je upoznat sa svojim ovlastima i odgovornostima za pravodobnu primjenu odgovarajućih mjera u slučaju nastupajuće prijetnje velikom nesrećom kao i resursima koji mu stoje na raspolaganju u provedbi istih. Načelnik poznaje prioritetne prijetnje i moguće neželjene posljedice istih. Stožer civilne zaštite je također upoznat s gore navedenim pitanjima. Ustroj Stožera je takav da jamči mogućnost imenovanja terenskog koordinatora za svaku od prioritetnih prijetnji. Općina je odredila osobu koja će u opisu poslova imati vođenje baze podataka i operativnu/administrativnu pripremu za djelovanje operativnih snaga pri povećanoj prijetnji rizika nastanka velike nesreće. Sukladno navedenom, spremnost odgovornih i upravljačkih kapaciteta Općine Brestovac ocjenjeno je ocjenom 1 – vrlo visoka spremnost.

**3.2.2. Spremnost operativnih kapaciteta**

Vatrogasne postrojbe na području Općine Brestovac su opremljene, osposobljene i kapacitirane na način da mogu pravodobno i učinkovito provoditi mjere u slučaju pojave prioritetne prijetnje i njenih rizika. Da bi tim civilne zaštite bio operativno sposoban potrebno je provoditi postupak opremanja osobnim zaštitnim i materijalno-tehničkim sredstvima, zatim provesti osposobljavanje za provedbu mjera civilne zaštite u slučaju pojave prioritetne prijetnje i njenih rizika. Nužno je opremiti i Stožer civilne zaštite Općine. Pravne osobe od interesa za sustav civilne zaštite treba upoznati s njihovim zadaćama i po izradi Planova dostaviti im izvode kako bi iste izradile svoje operativne planove. U skladu s navedenim, spremnost operativnih kapaciteta Općine Brestovac ocjenjeno je ocjenom 4 – vrlo niska spremnost.

**3.2.3. Stanje mobilnosti operativnih kapaciteta sustava civilne zaštite i stanja komunikacijskih kapaciteta** Općina Brestovac ne raspolaže satelitskim mobilnim telefonima kao ni mobilnim radio uređajima, međutim može osigurati klasične mobilne telefone za potrebe nositelja pojedinih aktivnosti na terenu. Općina također ne posjeduje adekvatna prijevozna sredstva za prijevoz operativnih snaga na eventualno ugrožena područja. Općina može u vrlo kratkom vremenu osigurati prijevoz, angažirajući privatne ili javne autoprijevoznike. Sukladno navedenom, stanje mobilnosti operativnih kapaciteta sustava civilne zaštite i stanja komunikacijskih kapaciteta Općine Brestovac ocjenjeno je ocjenom 3 – niska spremnost.

**3.2.4. Zbirna ocjena spremnosti odgovarajućeg reagiranja jedinice lokalne/područne samouprave na prioritetne rizike velike nesreće**

Vrednujući pojedine sastavnice spremnosti Općine Brestovac donosi se konačna ocjena Općine Brestovac u pogledu reagiranja kod pojave prioritetnih rizika velike nesreće. Zbirna ocjena je srednja vrijednost ocijenjenih kategorija (što iznosi 2,66) zaokružena na najbliži cijeli broj. U skladu s navedenim konačna ocjena spremnosti Općine Brestovac u području preventive je 3 – niska spremnost.

**Zaključna ocjena spremnosti sustava civilne zaštite Općine Brestovac je prosječna ocjena ocjenjenih područja. Iz navedenog proizlazi da je navedena ocjena 3 – niska spremnost.**

1. **VATROGASTVO**

Za DVD Brestovac,Zakorenje,Ivandol,Jaguplije i Orljavac sukladno njihovim vlastitim programima i razvojnim projektima, **u Proračunu osigurati sredstva** za

* operativne aktivnosti
* nabavku vatrogasne opreme
* razvoj kadrovskih kapaciteta (osposobljavanje i usavršavanje)
* planirane vježbe,smotre,natjecanja i sl.
* sustav organizacije i djelovanja
1. UDRUGE GRAĐANA OD ZNAČAJA ZA SUSTAV CIVILNE ZAŠTITE

Udruge građana predstavljaju značajan potencijal Općine. Članove udruga je potrebno uključiti u one segmente sustava civilne zaštite obzirom na područje rada za koje su osnovani. Udruge koje funkcioniraju imaju utvrđen ustroj, poznati su im potencijali članova, u redovitoj djelatnosti okupljaju se oko zajedničkih ciljeva, imaju iskustva u organizaciji i dr.

1. OPERATIVNE SNAGE SUSTAVA CIVILNE ZAŠTITE I PRAVNE OSOBE OD INTERESA ZA SUSTAV CIVILNE ZAŠTITE

**6.1. Operativne snage sustava civilne zaštite**

1. Stožer civilne zaštite Općine Brestovac
2. Postrojba civilne zaštite opće namjene Općine Brestovac
3. DVD Brestovac, Orljavac, Jaguplije, Ivandol i Zakorenje

**6.2. Pravne osobe od interesa za sustav civilne zaštite**

Trgovačko društvo „Komunalac Požega“ d.o.o.,Požega,Vukovarska 8 i

Trgovačko društvo ,,Tekija'' d.o.o.,Požega, Vodovodna 1.

*IZVOD IZ PRORAČUNA*

*o visini osiguranih sredstava*

*za organizaciju i razvoj sustava civilne zaštite u 2018. godini*

|  |  |  |  |
| --- | --- | --- | --- |
| Red broj | OPIS POZICIJE | REALIZIRANOu 2018. god. (kn) | PLANIRANOu 2019. god. (kn) |
| 1.  | STOŽER CIVILNE ZAŠTITE I POSTROJBE CZ (opće namjene) |
| -osiguranje uvjeta za evakuaciju, zbrinjavanje, sklanjanje i druge aktivnosti i mjere u sustavu civilne zaštite |  | 10.000,00 |
| -Stožer civilne zaštite - odore |  | 15.000,00 |
| -Postrojba CZ opće namjene - odore |  | 15.000,00 |
| -Poslovi civilne zaštite |  |  |
| -Procjena rizika | 15.000,00 |  |
| - vježba |  |  |
| -Smotriranje postrojbe opće namjene i vježba |  |  |
| - redovno tekuće ažuriranje priloga i podataka iz sadržaja dokumenata – Čl. 17 st. 3. zakona | 15.000,00 | 12.000,00 |
| UKUPNO: | 30.000,00 | 52.000,00 |
| 2.  | VATROGASTVO |
| -Vatrogasna zajednica  | 320.000,00 | 320.000,00 |
| -Dobrovoljne vatrogasne postrojbe |  50.000,00 |  50.000,00 |
| -Javna vatrogasna postrojba |  30.000,00 |  30.000,00 |
| -Procjena ugroženosti i Plan zaštite od požara  |  8.750,00 |  |
| UKUPNO: | 408.750,00 | 400.000,00 |
| 3. | SKLONIŠTA (prostori za sklanjanje)  |
| -Tekuće održavanje |  |  |
| UKUPNO: |  |  |
| 4. | UDRUGE GRAĐANA  |
| Crveni križ,HGSS | 31.000,00 | 31.000,00 |
| UKUPNO: | 31.000,00 | 31.000,00 |
| 5. | SLUŽBE I PRAVNE OSOBE (kojima je zaštita i spašavanje redovna djelatnost) |
| NAVESTI KOJE |  |  |
| UKUPNO: |  |  |
| SVEUKUPNOZA SUSTAV CIVILNE ZAŠTITE | 469.750,00 | 483.000,00 |

 OPĆINSKO VIJEĆE

Klasa:810-01/18-01/10

Urbroj:2177-02/01-18-1

Brestovac, 21.12. 2018.g.

 Predsjednik Općinskog vijeća

 Tomo Vrhovac